સારાંશ માટે દસ્તાવેજ: સ્ટિંગની ઑપરેશનની સૌથી ગંભીર અને સૌથી ચિંતાજનક વાત એ છે કે પૈસા માટે મીડિયા કંપનીઓ ગંદામાં ગંદા ષડ્યંત્રમાં પણ સામેલ થતાં અચકાતી નથી.

પછી ભલે એ ષડ્યંત્ર દેશ અને લોકશાહી વિરુદ્ધ જ કેમ ના હોય.

સ્ટિંગ કરનાર રિપોર્ટર વાસ્તવિકતા જાણવા માટે પહેલાં ખૂલીને વાત સામે રાખે છે કે તેઓ દેશમાં ચૂંટણી પહેલાં કેવી રીતે સાંપ્રદાયિક ધ્રુવીકરણ કરવા માગે છે, સાથે જ કેવી રીતે વિપક્ષના નેતાઓની છબી ખરાબ કરવા માગે છે.

આ વાત તેઓ મીડિયા કંપનીઓનાં માલિકો અને મોટાં પદ પર બેસેલા લોકો સાથે કરે છે અને આ બધા જવાબદાર વ્યક્તિઓ તેમને મજાથી સાંભળે છે.

આ બધામાંથી કોઈને એવું કેમ ન લાગ્યું કે આવું કરવું દેશ વિરુદ્ધ, લોકશાહી વિરુદ્ધ અને જનતા વિરુદ્ધ ષડ્યંત્ર છે?

તમે આ વાંચ્યું કે નહીં?

જોકે, સ્ટિંગ ઑપરેશનના જે વીડિયો સામે આવ્યા છે તે એવું સાબિત નથી કરતા કે હકીકતમાં મીડિયા કંપનીઓએ આવા કથિત ષડ્યંત્રને અંજામ આપ્યો છે અથવા તો પૈસા લઈને ખરેખર કોઈ પાયાવિહોણા સમચાર છાપ્યા હોય.

પરંતુ આ બધામાંથી કોઈને એવું કેમ ના લાગ્યું કે આવા ષડ્યંત્રનો ભાંડો ફૂટવો જોઈએ અને દેશને આ અંગે સાવચેત કરવો જોઈએ. કારણ કે આ તેમનું પ્રથમ કર્તવ્ય છે.

ગોદી મીડિયા

મૂળ પ્રશ્ન જ આ છે. અત્યારસુધી આપણે ગોદી મીડિયાની વાત કરતા હતા, ભોંપું મીડિયાની વાત કરતા હતા, વિચારધારાના મીડિયાની વાત કરતા હતા.

સાંપ્રદાયિક મામલા, જાતિગત સંઘર્ષો, દલિતો સાથે જોડાયેલા બનાવો અથવા અનામત જેવા મુદ્દા પર મીડિયાના રિપોર્ટિંગ પર પણ ક્યારેક-ક્યારેક સવાલો ઉઠાવતા હતા.

કોર્પોરેટ મીડિયા, 'પ્રાઇવેટ ટ્રીટી' અને 'પેઇડ ન્યૂઝ'ની વાતો થતી હતી. મીડિયા આ બધી સમસ્યાઓમાંથી પસાર થઈ રહ્યું હતું અને થઈ રહ્યું છે. આ અંગે વિવાદ અને ચર્ચાઓ ચાલું છે. 

પરંતુ કોબ્રાપોસ્ટનું તાજેતરનું સ્ટિંગ સાબિત કરે છે કે પાણી ભલે માથા સુધી ન પહોંચ્યું હોય, પણ નાક સુધી તો પહોંચી જ ગયું છે. જો હવે પણ ના ચેત્યા તો ગટરમાં ડૂબતાં વાર નહીં લાગે.

આ ગટર નથી તો શું છે કે 'પેઇડ ન્યૂઝ' અને 'જાહેરાત'ના નામે પૈસા લઈને તમે એટલી હદે નીચે ઊતરી જાઓ અને લોકશાહી વિરુદ્ધ પણ કામ કરવા લાગો.

ચૂંટણી પહેલાં કોઈ વ્યક્તિ કોઈ એક પક્ષને જીતાડવાનું ષડ્યંત્ર રચવાની યોજના બનાવી પૈસાના જોરે તમારી ટીવી ચેનલ અથવા વેબસાઇટ વાપરવા માગે અને તમે પણ એનો સાથ આપો એ શરમજનક બાબત છે. 

સરકારનું ભોંપું

આ પરથી તો એક વાત સાબિત થાય છે કે મીડિયાનો એક મોટો ભાગ સરકારનું ભોંપું બનીને બેઠો...\nદસ્તાવેજની સમાન ભાષામાં સારાંશ:
કોબ્રા પોસ્ટે તાજેતરમાં કરેલું સ્ટિંગ ઑપરેશન મીડિયાનું એવું શરમજનક પતન છે, જે દેશના લોકતંત્ર માટે ખૂબ જ મોટા સંકટની ચેતવણી સમાન છે.